У паняцця ёсць і іншыя значэнні, гл. Брабант.

**Герцагства Брабант** (нідэрл.: Hertogdom Brabant, фр.: Duché de Brabant) — гістарычны рэгіён у Гістарычных Нідэрландах. Герцагства складалася з трох сучасных правінцый Бельгіі (Фламандскі Брабант, Валонскі Брабант, Антверпен), Брусельскага сталічнага рэгіёна, а таксама нідэрландскай правінцыі Паўночны Брабант.

Гісторыя
--------

Карта герцагства Брабант, накладзеная на тэрыторыі сучасных Бельгіі і Нідэрландаў
У часы Старажытнага Рыма Брабант размяшчаўся ў Рымскіх правінцыях Белгіка і Ніжняя Германія, населеных кельтамі, якіх пазней выцеснілі германскія плямёны, якія паклалі канец імперскай уладзе. Найважнейшымі гарадамі рэгіёна былі Брусель, Антверпен, Лёвен, Брэда, Хертагенбас, Лір і Мехелен. Упершыню назва рэгіёна згадваецца ў часы Меравінгаў як *pagus Bracbatensis* (ад *bracha* — новы, *bant* — рэгіён). Брабантам зваўся рэгіён паміж рэкамі Шэльда і Дэйле.

Пазней тэрыторыя Брабанта ўвайшла ў каралеўства Латарынгію, апынуўшыся такім чынам неад’емнай часткай Свяшчэннай Рымскай імперыі. Імператар Фрыдрых I Барбароса стварыў герцагства Брабант у 1183—1184 гадах, вылучыўшы яго як феод свайму васалу Генрыху I Брабанцкаму. Першапачаткова герцагства ўяўляла сабой малюсенькі ўчастак зямлі паміж рэкамі Сена і Дандр на захад ад сучаснага Бруселя, аднак пазней, пачынаючы з XIII стагоддзя, гэту назву ўжывалі ўжо да ўсёй тэрыторыі Брабанта.

У 1288 годзе пасля бітвы пры Ворынгене герцаг Брабанцкі далучыў да сваіх уладанняў графства Лімбургскае і верхні Маас. У 1356 годзе жыхарам Брабанта была прадстаўлена хартыя свабоды. У 1430 годзе герцагства Брабанцкае было ўспадкавана Філіпам III Добрым і ўвайшло ў склад Бургундыі. У 1477 годзе тытулы герцагаў Брабанцкіх перайшлі да Габсбургам пасля шлюбу Марыі Бургундскай і Максіміліяна I. Далейшая гісторыя герцагства Брабанцкага непарыўна звязана з гісторыяй Сямнаццаці правінцый.

Васьмідзесяцігадовая вайна (1568—1648 гады) падзяліла герцагства, паводле Вестфальскага міру паўночныя правінцыі адышлі незалежным Нідэрландам. Паўднёвая частка заставалася герцагствам у складзе Габсбургскіх Паўднёвых Нідэрландаў. У 1795 годзе, у часы французскай акупацыі герцагства Брабант было скасавана.

Гл. таксама
-----------

* Спіс герцагаў Брабанта
* Графства Лувен

Зноскі
------

1. ↑  Гісторыя Фландрыі Архівавана 1 студзеня 2009. (англ.)
2. ↑  Брабант // Энциклопедический словарь Брокгауза и Ефрона: В 86 томах (82 т. и 4 доп.) (руск.). — СПб. 1890—1907.

Спасылкі
--------

* Брабант // Энциклопедический словарь Брокгауза и Ефрона: В 86 томах (82 т. и 4 доп.) (руск.). — СПб. 1890—1907.

| ⛭Сямнаццаць правінцый Ніжніх земляў |
| --- |
| Правінцыі | 
* Графства Артуа
* Графства Фландрыя
* Мехелен
* Графства Намюр
* Графства Генегау
* Графства Зеландыя
* Графства Галандыя
* Герцагства Брабант
* Герцагства Лімбург
* Герцагства Люксембург
* Утрэхцкае біскупства
* Заходняя Фрызія
* Герцагства Гелдэрн
* Гронінген
* Омеландэн
* Дрэнтэ і Лінген
* Сеньярыя Аверэйсел

 |  |
| Ніжнія землі па-за межамі Сямнаццаці правінцый | 
* Льежскае біскупства (уключаючы графствы Горн, Лоан і герцагства Булён)
* Герцагства Юліх-Клевэ-Берг (уключаючы Юліх, Клевэ, Берг і Марк)

 |

|  |  |
| --- | --- |
| ⚙️   Слоўнікі і энцыклапедыі | Вялікая каталанская · Вялікая нарвежская · Вялікая нарвежская · Бракгаўза і Эфрона · Малы Бракгаўза і Эфрона · Britannica (11-th) · Universalis |
| Нарматыўны кантроль | GND: 4089892-1 · LCCN: n81005157 · NKC: ge462396 · SUDOC: 02742782X · VIAF: 129600951 |